Henry Notaker

Henry Torbjørn Notaker (født den 15. juli 1941 i Halden) er en norsk journalist, kringkastingsmann og forfatter. I NRK arbeidet han i mange år med samfunns-, utenriks- og kulturspørsmål. Fra 1976 til 1979 var han korrespondent for NRK i Paris. Han har også vært journalist i Aftenposten og redaksjonssekretær i Vår Kirke. Siden 1980-tallet har han utgitt mange bøker om matkultur og om kokeboklitteratur.
Tidlig på 1980-tallet var han med på å lede skolefjernsynsprogrammer i spansk språk. Senere har han gjort seg kjent for å ha skapt kulturprogrammer på fjernsyn blant annet seriene Kulinariske henrykkelser, Historiske henrykkelser, Gastronomi og Miks.Forfatterskapet omfatter lærebøker i samfunnsfag, historie og religion, kulturhistoriske bøker om blant annet mathistorie og sakprosa om politiske forhold utenlands. Han har også vært gjesteforeleser i mathistorie ved flere europeiske universiteter, og har hovedfag i nordisk litteratur fra Universitetet i Oslo fra 1968.Gjennom sitt journalistiske virke har Notaker hatt samtaler med blant andre Vigdís Finnbogadóttir, ayatollah Khomeini, Meryl Streep og Kari Bremnes.Under Vinter-OL på Lillehammer i 1994 var Notaker medansvarlig for NRKs dekning av de kulturelle arrangementene i forbindelse med lekene. Sammen med Kjell Kristian Rike og Jon Herwig Carlsen kommenterte han lekenes åpnings- og avslutningsseremonier.
Han er faren til historikeren Hallvard Notaker.


== Bibliografi ==
Kampen for Norge: Hovedtema og sentrale motiver i norsk motstandsdiktning 1940-45 (Hovedoppgave i Nordisk litteratur, 1968)
Reis ingen monumenter. Lyrikk fra okkupasjonstiden: En antologi Gyldendal (1969)
Kirkelig radikalisme i Latin-Amerika Aschehoug (1973)
Generalernes time: Chile september – oktober 1973 Aschehoug (1973) (Skrevet sammen med Jan Stage).
Revolusjon i Portugal: Nelliker eller gevær? Pax (1975)
Cæsars barnebarn: Politisk liv i Frankrike, Italia og Spania Aschehoug (1982)
Reisefotnoter Aschehoug (1984)
Gastronomi: Til bords med historien Aschehoug (1986)
London på en annen måte Cappelen (1988)  Cappelens reisebøker
New York på en annen måte Cappelen (1988)  Cappelens reisebøker
Utenfor allfarvei: Om fjerne reisemål Cappelen (1988)  Cappelens reisebøker
Alle tiders kokebøker – med 100 historiske oppskrifter Aschehoug (1989)
Bordets poesi: Viser og vers om mat og drikke Bokklubbens lyrikkvenner (1989)
Hanna Winsnes: Mer enn matmor Gyldendal (1990)
Den norske menyen Samlaget (1991)
Ganens makt: Norsk kokekunst og matkultur gjennom tusen år Aschehoug (1993)
Eventyret Lillehammer 1994 Grøndahl Dreyer (1994)  (Skrevet sammen med Bjørn Th. Johansen)
En smak av Norge (1996)
Apetittleksikon Gyldendal (1997)
Samfunnslære Gyldendal (1998 og senere nyutgaver)
Kokebøker med tilknytning til Stavanger 1850-1950 (1999)
Henrik Ibsen: Sphinx aus dem Norden (bidrag, 2000)
Religionsboka: Religion, livssyn, etikk (2000)(Skrevet sammen med Jostein Gaarder og Victor Hellern)
Fra kalvedans til bankebiff: Norske kokebøker til 1951. Historie og bibliografi Nasjonalbiblioteket (2001)
Kokekunst i barokken – barokk i kokekunsten (2002)
Nasjonsbyggerne og maten (2002)
Kokebøkene som opplysningslitteratur (2002)
Andalucía: En reise i sol og skygge Aschehoug (2003)
Smak av funkis Andrimne (2004) (Skrevet sammen med Rannveig Getz og Tore Wretman)
Store norske kokebok og Apetittleksikon (2004)  (Skrevet sammen med Ingrid Espelid Hovig)
Mat og måltid Aschehoug (2006)
Samfunnsfag YF (med Johs Totland, 2007)
Food culture in Scandinavia Greenwood Press, (2009). ISBN 978-0-313-34922-5
Printed cookbooks in Europe, 1470-1700 : a bibliography of early modern culinary literature  Oak Knoll Press, (2010). ISBN 978-1-58456-253-5
Kokken og skriveren : den gastronomiske litteraturens historie Aschehoug, (2012). ISBN 978-82-03-29335-1


== Referanser ==